Public procurement notice: Contract Award Notice
Published: 2022-09-26
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33000000
Estimated value: 2060800 EUR
Award criteria: Lowest price

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Hankinnan kohteena oli objektilasiskannereita, joilla digitalisoidaan valomikroskoopilla tutkittavat histologiset valmisteet. Hankinnan tavoitteena oli, että laitekapasiteetti optiot mukaan lukien on riittävä annetun lasimäärän digitalisoimiseen ilman merkittäviä viiveitä. Hankittavilla laitteistoilla on tarkoitus digitalisoida vähintään 875 000 lasia vuodessa.
Laitteistoja hankitaan vuonna 2022 kolme (3) kappaletta. Sen lisäksi hankintaan sisällytetään optiona viisi (5) laitteistoa vuosille 2022-2024. Vuonna 2022 mahdollisesti hankittavat optiot tullaan tilaamaan samanaikaisesti kolmen (3) hankittavan laitteen kanssa. Vuonna 2022 ja 2023 hankittavat laitteistot, sekä optiolaitteistot tulee hinnoitella saman hintaisiksi. Mikäli vuonna 2024 hankitaan optiolaitteistoja, niiden hinta voidaan tarkastaa sopimuksen ehtojen mukaisesti. Laitteistot sijoitetaan HUS-diagnostiikkakeskuksen yksiköihin (Meilahti, Jorvi, Hyvinkää, Lappeenranta ja Kotka). Laitteistojen sijoituspaikat ilmoitetaan laitteiden tilausvaiheessa.
HUS Diagnostiikkakeskuksen patologian yksikkö tavoittelee täysdigitaalisuutta histologisten näytteiden osalta. Tällä hetkellä HUS Diagnostiikkakeskuksessa on kliinisessä käytössä digitaalisen patologian järjestelmä Nealink (Neagen Oy), johon on integroitu sekä My+ -laboratorioinformaatiojärjestelmä että lasiskannereita ja makrokuvauskameroita (Ornet). Hankittavalla laitteistolla optioineen on tarkoitus täydentää HUS Diagnostiikkakeskuksen olemassa olevaa skannerikapasiteettia, siten että yksiköissä voidaan saavuttaa täysdigitaalisuus.
Hankittavien laitteiden tuli olla hyväksyttyjä lääkinnällisiä laitteita. Laitteiden tuli olla jatkuvakäyttöisiä linjaskannereita (line scanner) ja nopeudeltaan sellaisia, että niillä voidaan digitalisoida edellä esitetyt lasimäärät päivittäisessä diagnostisessa työssä ja sen vaarantumatta (myös esimerkiksi yhden laitteen ollessa rikki). Skannerikapasiteetin, skannerien ominaisuudet ja huoltovasteen tuli mahdollistaa HUS diagnostiikkakeskuksen yksiköiden diagnostiset tarpeet vähintään HE-värjättyjen-, immunohistokemian ja histologian laboratorion erikoisvärjäysten osalta.
Laitteiden tulee olla yhteensopivia kulloisenkin viimeisimmän DICOM-standardin kanssa, joko siten, että ne tuottavat DICOM-muotoista kuvaformaattia itse, tai niiden tuottama kuvaformaatti on Neagenin järjestelmällä konvertoitavissa toimintaa viivästyttämättä DICOM-muotoon, joka vastaa DICOM-katselimen vaatimuksia. DICOM-konversion, CE-IVD merkityssä laitteessa tai yhdessä Neagenin järjestelmän kanssa, tulee lopullisen katseltavan digitaalisen kuvan osalta täyttää DICOM-standardin tekniset ja regulatoriset vaatimukset.
Sopimus ei sisällä määräostovelvoitetta eikä yksinoikeutta tuottaa laitteita, laitteistoja, tavaroita tai palveluita tilaajalle.
Hankittavan laitteen suorituskyky ja (diagnostinen) tarkkuus arvioitiin demonstraatiossa, joka järjestettiin videoyhteyden kautta.
Optiona varattiin viiden (5) vastaavan laitteiston hankinta vuosina 2022-2024. Sijoituspaikkoina HUS Diagnostiikkakeskuksen yksiköt (Jorvi, Meilahti, Hyvinkää, Kotka, Lappeenranta).
Vuonna 2022 ja 2023 hankittavat laitteistot, sekä optiolaitteistot tuli hinnoitella saman hintaisiksi. Mikäli vuonna 2024 hankitaan optiolaitteistoja, niiden hinta voidaan tarkastaa sopimuksen ehtojen mukaisesti.
Tilaaja päättää lisähankintamahdollisuuden käyttämisestä erikseen. Tilaaja ei sitoudu lisähankintaan.


Winner: Immuno Diagnostic Oy
Award value: 2060800
Number of bids: 3